# Vi

El vi (vinum en llatí, οινος en grec) és una beguda alcohòlica obtinguda del raïm mitjançant la fermentació alcohòlica del most o suc.

## Dites populars

* Abocar vi, porta sort.
* Amb un gerro de vi bo, tothom es posa bo.
* Amb un traguet de vi bo el malalt es posa bo.
* A les penes, punyalades, i als disgustos, gots de vi.
* Bon vi fa bon sagí.
* Bon vi fa bona sang.
* El bon vi no necessita ram.
* El vi de casa no emborratxa.
* El vi moscatell no es guarda bé amb pitxell.
* El vi pel color, el pa per l'olor, i tot pel sabor.
* El vi vol coixí.
* Garnatxa de l'Empordà és el vi millor que hi ha.
* Home de vi, home de res.
* Home de vi, ni al vespre ni al matí; home d'aiguardent, ni de llevant ni de ponent, i home de cafè no és res.
* L'amic més avorrit, perquè beu vi, és el mosquit.
* Llibres i vins, els més antics.
* Menjar fred i vi calent, pel cos és dolent.
* Per Sant Martí tasta el teu vi i per Cap d'Any ja et farà dany.
* Si vesses vi trauràs la rifa.
* Terra de romaní, terra de poc vi.(Crespià, Pla de l'Estany)
* Traginer de vi no ha d'ésser borratxo.
* Verema en eixut i tindràs vi pur.
* Vi batejat, el beure'l és penat.

### Dites relacionades amb altres aliments

* Aigua d'agost, ni vi ni most.
* Arròs, carbassa i peix mor en vi i en aigua neix.
* Carabassa que no té vi, ni és carabassa ni carabassí.
* Carabassa sense vi, digue-li fusta.
* Cargols, peres i meló, volen vi felló.
* Cargols, peres i pebrot volen vi ben fort.
* Carn fa carn i vi fa sang.
* De bon vi, bon vinagre.
* Després de l'amanit, bon trago de vi.
* Després de la llet beu aigua, però si vas de camí beu vi.
* El peix per ser bo, sal i sucre, vi i julivert.
* El vi és el brou dels pobres.
* El vi és la llet dels pobres.
* El vi és la llet dels vells i la llet el vi dels infants.
* El vinagre fa mal al vi.
* Gat en sac, i vi en carabassa.
* La llet no vol vi; i qui se la beu, sí.
* La llet sempre crida al vi: veniu, cosí.
* La sardina li diu al vi: Vine ací, cosí.
* Llenya d'alzina, vi de sarment, oli d'oliva i pa de forment.
* Més val bon vinagre que mal vi.
* Oli, vi i amic, l'antic.
* Pa d'ahir, vi d'un any i carn ben amanida fan bona vida.
* Pa que sobri, carn que abasti i vi que no falti.
* Qui darrer de l'enciam no beu vi, o boig o mesquí.
* Qui menja llet i beu vi, de cent anys torna fadrí.
* Rostit sense vi no val un comí, pilota sense pebre no val un senabre, estofat sense xocolata no val una patata.
* Vi agre i pa de sègol no fan bon treballador.
* Vi amb les panses i aigua amb les figues.
* Vi i aiguardent, mort de moment.
* Vessar vi, bon destí; vessar sal, mal senyal.

## Frases fetes i locucions

* Tenir algú bon vi.
          Estar de bon humor després de beure molt de vi
* Tenir algú mal vi.
          Estar malhumorat després de beure molt de vi
* Tenir més gènit que el vi de quatre.
          Tenir el gènit fort, irascible, violent (Empordà).
* Xerrar més que el vi.
          Enraonar molt i sense discreció.

## Referències

* 1 2 3 4 5 6 7 8 9 10 11 12 13 14 15 16 Cinc mil refranys catalans i frases fetes populars, 1965.
* ↑ Espunyes, 2007.
* ↑ «Vi». Gran Diccionari de la Llengua Catalana. Barcelona: Grup Enciclopèdia Catalana. [Consulta: 2 juny 2012].
* 1 2 3 4 5 6 7 8 9 10 11 12 13 14 15 16 17 18 Alcover, Antoni M.; Moll, Francesc de B. «vi». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 11 12 13 14 15 Parés i Puntas, 1999, p. 307-341.
* ↑ Pamies i Riudor, 2012, p. 138.
* ↑ Gomis i Mestre, 2015, p. 344.
* 1 2 Viladot-Puig, 2003.
* 1 2 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* 1 2 «Vi». Diccionari de la llengua catalana de l'IEC. Barcelona : Institut d'Estudis Catalans. [Consulta: 2 de juny de 2012]

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Espunyes, Josep. Dites, locucions i frases fetes (en català). Barcelona: Proa, 2007. ISBN 9788484379775.
* Gomis i Mestre, Cels. Botànica popular catalana : dites i tradicions populars referents a les plantes (en català). La Bisbal d'Empordà: Sidillà, 2015 (Talaia clàssics, núm. 2). ISBN 9788494256462.
* Pàmies, Víctor. En cap cap cap (en català). Vallromanes: l'autor, 2012 (Enciclopèdia paremiològica del cos humà; 2). ISBN 9788461581108.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.